ભાજપ પાસે વડાપ્રધાન નરેન્દ્ર મોદી જેવો લોકપ્રિય ચહેરો છે, જેમને આગળ રાખીને પાર્ટી ચૂંટણી લડી રહી છે. હાલ લગભગ તમામ વિધાનસભા ચૂંટણીમાં તેઓ ભાજપનું ટ્રમ્પ કાર્ડ સાબિત થયા છે. 2014ની લોકસભા ચૂંટણી બાદ બિહાર અને દિલ્હીની ચૂંટણીને બાદ કરતા તમામ ચૂંટણીમાં ભાજપને જીતાડવામાં તેમની મહત્વની ભૂમિકા રહી છે. ગુજરાત વિધાનસબા ચૂંટણીમાં પણ કોંગ્રેસનો વિજય નિશ્ચિત માનવામાં આવી રહ્યો હતો પરંતુ મોદીએ સંબોધેલી સભાઓથી પરિણામ પલટાઈ ગયું હતું.